พระราชกฤษฎีกาประโยชน์ตอบแทนและค่าใช้จ่ายในการเดินทางของกรรมการพิจารณาเรื่องร้องเรียนตำรวจซึ่งมิได้ปฏิบัติหน้าที่เต็มเวลา พ.ศ. 2568
ประกาศวันที่ 2025-09-09

content: พระราชกฤษฎีกา ประโยชน์ตอบแทนและค่าใช้จ่ายในการเดินทาง ของกรรมการพิจารณาเรื่องร้องเรียนตำรวจซึ่งมิได้ปฏิบัติหน้าที่เต็มเวลา พ.ศ. ๒๕๖๘
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๖ กันยายน พ.ศ. ๒๕๖๘ เป็นปีที่ ๑๐ ในรัชกาลปัจจุบัน
content: พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดประโยชน์ตอบแทนและค่าใช้จ่ายในการเดินทางของกรรมการพิจารณาเรื่องร้องเรียนตำรวจซึ่งมิได้ปฏิบัติหน้าที่เต็มเวลา
content: อาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๔๗ แห่งพระราชบัญญัติตำรวจแห่งชาติ พ.ศ. ๒๕๖๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกาประโยชน์ตอบแทนและค่าใช้จ่ายในการเดินทางของกรรมการพิจารณาเรื่องร้องเรียนตำรวจซึ่งมิได้ปฏิบัติหน้าที่เต็มเวลา พ.ศ. ๒๕๖๘”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้กรรมการ ก.ร.ตร. ตามมาตรา ๔๓ (๕) และ (๖) ได้รับค่าตอบแทนเป็นเบี้ยประชุมเป็นรายครั้ง เฉพาะครั้งที่มาประชุม ครั้งละ ๕,๐๐๐ บาท ให้จเรตำรวจแห่งชาติซึ่งปฏิบัติหน้าที่กรรมการและเลขานุการ ก.ร.ตร. ได้รับค่าตอบแทนเป็นเบี้ยประชุมเป็นรายครั้ง เฉพาะครั้งที่มาประชุม
sectionNo: 3
content: ในอัตราเบี้ยประชุมกึ่งหนึ่งของกรรมการ ก.ร.ตร. ตามวรรคหนึ่ง
sectionNo: 4
content: มาตรา ๔ ให้กรรมการ ก.ร.ตร. ตามมาตรา ๔๓ (๕) และ (๖) มีสิทธิได้รับค่าใช้จ่ายในการเดินทางไปราชการตามพระราชกฤษฎีกาว่าด้วยค่าใช้จ่ายในการเดินทางไปราชการเช่นเดียวกับผู้ดำรงตำแหน่งประเภทอำนวยการระดับสูง
sectionNo: 5
content: มาตรา ๕ ให้กรรมการ ก.ร.ตร. ตามมาตรา ๔๓ (๕) และ (๖) และจเรตำรวจแห่งชาติซึ่งปฏิบัติหน้าที่กรรมการและเลขานุการ ก.ร.ตร. ซึ่งได้รับแต่งตั้งให้ปฏิบัติหน้าที่อยู่แล้วก่อนวันที่พระราชกฤษฎีกานี้ใช้บังคับ มีสิทธิได้รับประโยชน์ตอบแทนและค่าใช้จ่ายในการเดินทางไปราชการตามพระราชกฤษฎีกานี้
sectionNo: 5
content: นับแต่วันที่ได้รับแต่งตั้งให้ปฏิบัติหน้าที่ดังกล่าว
sectionNo: 6
content: มาตรา ๖ ให้นายกรัฐมนตรีรักษาการตามพระราชกฤษฎีกานี้
content: ผู้รับสนองพระบรมราชโองการ ภูมิธรรม เวชยชัย รองนายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๔๗ แห่งพระราชบัญญัติตำรวจแห่งชาติ พ.ศ. ๒๕๖๕ บัญญัติให้กรรมการพิจารณาเรื่องร้องเรียนตำรวจซึ่งปฏิบัติหน้าที่เต็มเวลาได้รับเงินประจำตำแหน่ง ประโยชน์ตอบแทน และค่าใช้จ่ายในการเดินทางเช่นเดียวกับกรรมการพิทักษ์ระบบคุณธรรมข้าราชการตำรวจ
content: ส่วนกรรมการพิจารณาเรื่องร้องเรียนตำรวจอื่นให้ได้รับตามที่กำหนดในพระราชกฤษฎีกา จึงจำเป็นต้องตราพระราชกฤษฎีกานี้